**Steven Naismith**|  |
| Asmeniniai duomenys |
| **Pilnas vardas** | Steven John Naismith |
| Gimimo data | 1986 m. rugsėjo 14 d. (35 metai) |
| Gimimo vieta | Irvinas, Škotija |
| Ūgis | 1,78 m |
| Svoris | 72 kg |
| Klubai |
| Dabar žaidžia | Norwich City FC |
| **Numeris** | 14 |
| **Pozicija** | Krašto puolėjas |
| Jaunimo klubai |
| 2002–2004 | Kilmarnock FC |
| Profesionalūs klubai\* |
| 2003–20072007–20122012–20162016– | Kilmarnock FCRangers FC Everton FC Norwich City FC | 102 (29)98 (28)103 (18) 0 (0) |
| Nacionalinė komanda\*\* |
| nuo 2007 |  Škotija | 41 (6) |
| \* Skaičiuojama tik pasirodymai ir įvarčiai vietinėje lygoje Duomenys 2016 m. sausio 19 d..
\*\* Nacionalinės komandos pasirodymų irįvarčių duomenys 2016 m. sausio 19 d.. |

**Styvenas Naismitas** (*Steven Naismith*; g. 1986 m. rugsėjo 14 d.) – Škotijos futbolininkas, rungtyniaujantis dešiniojo krašto puolėjo pozicijoje. Šiuo metu atstovauja Anglijos Norwich City FC klubui.

Karjera klubuose
----------------

### Kilmarnock FC

Naismitas gimė Irvine ir nuo vaikystės lankė futbolo treniruotes Kilmarnock FC klube, su kuriuo 2002 m. rugpjūtį pasirašė pirmąją profesionalo sutartį. Jis debiutavo pagrindinėje sudėtyje 2004 m. balandį rungtynėse su Hibernian FC, tačiau daugiausia laiko rungtyniavo klubo jaunimo komandoje, su kuria tais metais laimėjo Škotijos jaunimo taurę, finale įveikdami Rangers FC jaunimo komandą.

2005 m. vasarį jis pelnė pirmąjį įvartį žaisdamas pagrindinėje Kilmarnock FC sudėtyje, o 2005–06 m. sezone rugpjūčio ir sausio mėnesiais buvo pripažintas geriausiu Škotijos lygos jaunu futbolininku. Netrukus jis pasirašė naują 4 metų trukmės sutartį, o Škotijos taurės pusfinalyje rungtynėse su Falkirk FC pelnė savo pirmąjį „hat-trick". 2006–07 m. sezone Naismitas buvo pripažintas geriausiu lygos jaunu futbolininku.

### Rangers FC

2007 m. rugpjūčio 31 d. Naismitas buvo parduotas Rangers FC klubui už 1,9 mln. svarų sterlingų ir tapo klubo nariu likus keliolikai sekundžių iki perėjimų „lango" uždarymo. Jau kitą dieną jis debiutavo naujame klube, pasirodydamas aikštėje po keitimo 83 rungtynių minutę. 2007 m. rugsėjo 23 d. jis pelnė pirmąjį įvartį žaisdamas už „Rangers" (į Aberdeen FC vartus), o lapkričio mėnesį debiutavo UEFA Čempionų lygoje, rungtynėse svečiuose su FC Barcelona.

2008 m. balandį taurės rungtynėse su St. Johnstone FC Naismitas patyrė traumą. Gegužę jam buvo atlikta operacija ir treniruotis futbolininkas galėjo pradėti tik po 8 mėnesių.

2009–10 m. sezone Naismitas vėl tapo pagrindinės sudėties žaidėju (25 rungtynės) ir kartu su komanda iškovojo sidabro medalius.

2010 m. gruodį jis pasirašė naują 4 su puse metų trukmės sutartį, o 2010–11 m. sezone pelnė 15 įvarčių ir buvo pripažintas geriausiu Škotijos lygos žaidėju. Jį taip pat geriausiu išrinko ir „Rangers" klubo aistruoliai.

2011 m. spalį Naismitas vėl patyrė traumą ir turėjo praleisti visą likusią sezono dalį.

2012 m. vasarą Rangers FC klubui tapus nemokiam ir perkėlus jį į žemesnį divizioną, Naismitui ir dar 3 futbolininkams Škotijos Futbolo Asociacija leido palikti komandą.

### Everton FC

2012 m. liepą Naismitas pasirašė 4 metų trukmės sutartį su Everton FC. Kadangi Rangers FC buvo paskelbtas nemokiu, „Everton" nereikėjo mokėti už futbolininką išpirkos, o Naismitas savo sprendimą palikti mėgstamą komandą pavadino „vienu sunkiausių". Spalio 28 d. jis pelnė pirmąjį savo įvartį derbyje su Liverpool FC, tačiau, kaip pats prisipažino, viso sezono metu taip ir nepasiekė geriausios formos. Pirmajame sezone jis dažniausiai pasirodydavo aikštėje po keitimo ir viso sužaidė 20 rungtynių.

2013 m. vasarą į klubą atėjus naujam treneriui Robertui Martinezui, Naismitas daugiausia laiko praleisdavo ant atsarginių suolelio, tačiau rugsėjo mėnesį rungtynėse su Chelsea FC jo įvartis atnešė komandai pergalę 1–0. 2015 m. rugsėjo 17 d. prieš tą patį Chelsea klubą Naismitas, pasirodęs po keitimo, pelnė hattricką ir atnešė komandai pergalę rezultatu 3-1. Naismitas tapo vos šeštuoju futbolininku, Premier League po keitimo pelniusiu 3 įvarčius.

### Norwich City FC

2016 m. sausio 19 d. Naismitas pasirašė 3,5 metų trukmės sutartį su Norwich City FC klubu.

Tarptautinė karjera
-------------------

Kadangi Naismito tėvas buvo gimęs Velse, futbolininkas buvo kviečiamas atstovauti šios šalies jaunimo komandai, tačiau pasirinko Škotiją. Jis sužaidė 15 rungtynių už Škotijos U-21 rinktinę ir pelnė 5 įvarčius, o 2007 m. rungtynėse su Farerų salų rinktine debiutavo ir pagrindinėje šalies rinktinėje.

2011 m. rugsėjo 6 d. atrankos į Europos čempionatą rungtynėse Glazge jis pelnė pergalingą įvartį į Lietuvos nacionalinės rinktinės vartus (1–0).

### Įvarčiai rinktinėje

| Data | Rungtynių vieta | Varžovas | Resultatas | Varžybos |
| --- | --- | --- | --- | --- |
| 2010 m. spalio 12 d. | Hampden Park, Glazgas | Ispanija | 2–3 | UEFA Euro 2012 atranka |
| 2011 m. rugsėjo 6 d. | Hampden Park, Glazgas | Lietuva | 1–0 | UEFA Euro 2012 atranka |
| 2013 m. spalio 15 d. | Hampden Park, Glazgas | Kroatija | 2–0 | 2014 m. Pasaulio čempionato atranka |

Statistika
----------

Statistika iki 2016 m. sausio 19 d.

| Klubas | Sezonas | Lyga | Taurė | Lygos taurė | Europa | Viso |
| --- | --- | --- | --- | --- | --- | --- |
| Žaista | Įvarčiai | Žaista | Įvarčiai | Žaista | Įvarčiai | Žaista | Įvarčiai | Žaista | Įvarčiai |
| Kilmarnock F.C. | 2003–04 | 1 | 0 | 0 | 0 | 0 | 0 | 0 | 0 | 1 | 0 |
| 2004–05 | 24 | 1 | 3 | 1 | 0 | 0 | 0 | 0 | 27 | 2 |
| 2005–06 | 36 | 13 | 1 | 0 | 2 | 0 | 0 | 0 | 39 | 13 |
| 2006–07 | 37 | 15 | 1 | 0 | 5 | 4 | 0 | 0 | 43 | 19 |
| 2007–08 | 4 | 0 | 0 | 0 | 1 | 1 | 0 | 0 | 5 | 1 |
| Viso | 102 | 29 | 5 | 1 | 8 | 5 | 0 | 0 | 115 | 35 |
| Rangers F.C. | 2007–08 | 21 | 5 | 6 | 0 | 0 | 0 | 4 | 0 | 31 | 5 |
| 2008–09 | 7 | 0 | 3 | 0 | 1 | 0 | 0 | 0 | 11 | 0 |
| 2009–10 | 28 | 3 | 3 | 0 | 4 | 1 | 4 | 0 | 39 | 4 |
| 2010–11 | 31 | 11 | 2 | 0 | 4 | 3 | 7 | 1 | 44 | 15 |
| 2011–12 | 11 | 9 | 0 | 0 | 1 | 0 | 3 | 0 | 15 | 9 |
| Viso | 98 | 28 | 14 | 0 | 10 | 4 | 18 | 1 | 140 | 33 |
| Everton F.C. | 2012–13 | 31 | 4 | 2 | 0 | 2 | 0 | 0 | 0 | 35 | 4 |
| 2013–14 | 31 | 5 | 3 | 3 | 2 | 1 | 1 | 1 | 36 | 9 |
| 2014–15 | 31 | 6 | 2 | 0 | 0 | 0 | 6 | 2 | 39 | 8 |
| 2015–16 | 10 | 3 | 0 | 0 | 3 | 1 | 1 | 1 | 13 | 4 |
| Viso | 103 | 18 | 7 | 3 | 7 | 2 | 6 | 2 | 123 | 25 |
| Bendra suma | 303 | 75 | 26 | 4 | 25 | 11 | 24 | 3 | 378 | 93 |

Šaltiniai
---------

1. ↑
2. ↑  „Naismith makes late Rangers move". BBC Sport. 31 August 2007.
3. ↑  „Steven Naismith seeks Rangers return after injury nightmare". The Telegraph. 1 January 2009. Nuoroda tikrinta 26 September 2011.
4. ↑  „Rangers: Players free not to join 'newco' says law expert". *BBC Sport* (BBC). 14 June 2012. Nuoroda tikrinta 24 June 2012.
5. ↑  „Everton sign former Rangers striker Steven Naismith on free transfer". *The Guardian*. 4 July 2012. Nuoroda tikrinta 4 July 2012.
6. ↑  „Steven Naismith: Everton FC fans have not seen the best of me". Daily Post. Nuoroda tikrinta 29 June 2013.
7. ↑  „Steven Naismith". Soccerway. Nuoroda tikrinta 18 September 2012.